Nɔ́ Heje Nɛ E He Wa Ha Nihi Kaa A Maa Suɔ Mawu​—Mɛni Heje Nɛ O Susu Kaa O Kɛ Mawu Nyɛ Kpɛti Kɛ ɔ?\nKANE NGƐ Afrikaans Albanian Amharic Arabic Armenian Aymara Bicol Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hiligaynon Hungarian Igbo Iloko Indonesian Italian Japanese Kazakh Kikuyu Kiluba Kinyarwanda Kirghiz Kirundi Korean Lingala Lithuanian Luo Malagasy Maltese Myanmar Ngabere Norwegian Nzema Oromo Pangasinan Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spania Sranantongo Swahili Swedish Tagalog Tahitian Thai Tigrinya Tsonga Turkish Twi Ukrainian Urdu Uruund Uzbek Vietnamese Wayuunaiki Xhosa Yoruba Zulu\nNɔ́ Heje Nɛ E He Wa Ha Nihi Kaa A Maa Suɔ Mawu\n“‘Suɔ Nyɔmtsɛ, o Mawu ɔ kɛ o tsui tsuo, kɛ o klaa tsuo, kɛ o juɛmi tsuo.’ Enɛ ɔ ji kekleekle mlaa, kɛ mlaa nɛ kle pe kulaa.”—Yesu Kristo, jeha 33 M.B. *\nE he wa ha ni komɛ kaa a maa suɔ Mawu. A susuɔ kaa nɔ ko be nyɛe maa le bɔnɛ Mawu ngɛ ha tutuutu, e kɛ adesahi a kpɛti kɛ, aloo e yi mi wa. Mo susu munyu komɛ nɛ ni komɛ tu nɛ nyɛɛ se nɛ ɔ, a he nɛ o hyɛ:\n“I sɔle ha Mawu konɛ e ye bua mi, se ngɛ jamɛ a be ɔ mi nɔuu ɔ, i susu kaa Mawu kɛ adesahi a kpɛti kɛ, nɛ nɔ ko be nyɛe maa su e he. I susu kaa Mawu be nɔmlɔtso, nɛ e be he numi hulɔ.”—Marco, Italy.\n“E ngɛ mi kaa i suɔ wawɛɛ kaa ma sɔmɔ Mawu mohu lɛɛ, se i susuɔ kaa e kɛ adesahi a kpɛti kɛ wawɛɛ. I susu kaa Mawu yi mi wa nɛ nihi a tue pɛ nɛ e gblaa. I he we yi kaa e mi mi sãa lɛ ngɛ nihi a he.”—Rosa, Guatemala.\n“Benɛ i wɛ ɔ, i susu kaa wa tɔmihi pɛ nɛ Mawu hlaa, nɛ e pee klaalo kaa e maa gbla wa tue ke e he hia kaa e pee jã. Pee se ɔ, i na lɛ kaa nɔ ko nɛ e kɛ adesahi a kpɛti kɛ. I susu kaa Mawu ngɛ kaa ma sɔmɔlɔ nɔkɔtɔma ko nɛ e kudɔɔ nihi nɛ a ngɛ e sisi ɔ a ní peepeehi, se e susuu we a he.”—Raymonde, Canada.\nKɛ mo hu o susu kɛɛ? Anɛ Mawu be suɔmi niinɛ lo? Kristofoli bi sane nɛ ɔ jeha lafahi abɔ ji nɛ ɔ. Ngɛ anɔkuale mi ɔ, nihi nɛ a tsɛɔ a he ke Kristofoli, nɛ a hi si kɛ je jeha maa pee 500 kɛ ya si jeha 1500 ngɛ Yesu fɔmi se ɔ a ti nihi fuu sɔleɔ, se tsa pi Mawu Ope ɔ pɛ nɛ a sɔleɔ kɛ haa. Mɛni heje? Nihi susu kaa e he ngɛ gbeye. Yinɔ sane ngmalɔ ko nɛ a tsɛɛ lɛ ke Will Durant ɔ de ke: “Kɛ yayami peelɔ ko ma plɛ kɛ sɔle kɛ ha Mawu ko nɛ e he ngɛ gbeye nɛ e kɛ adesahi a kpɛti kɛ ɔ ha kɛɛ?”\nMɛni ha nɛ nihi fuu susu kaa Mawu “he ngɛ gbeye nɛ e kɛ adesahi a kpɛti kɛ ɔ”? Mɛni tutuutu Baiblo ɔ tsɔɔ kɛ kɔ Mawu he? Anɛ ke o kase anɔkuale nɛ kɔɔ Mawu he ɔ, lɔɔ maa ye bua mo konɛ o ná suɔmi kɛ ha lɛ lo?